recursal/SuperWikiNEXT-32B huggingface dataset:
**ரிச்சர்ட் இண்ட்ரெகோ** (*Richard Indreko*) எசுத்தோனிய நாட்டின் வரலாறு மற்றும் தொல்பொருள் ஆராய்ச்சியாளர் ஆவார். இவர் 1900ஆம் ஆண்டு பெப்ரவரி மாதம் 25ஆம் தேதி புர்டி பாரிசு, சார்வாமா, புயாடு என்னும் இடத்தில் பிறந்தார். 1961ஆம் ஆண்டு மார்ச் மாதம் 10ஆம் தேதி, சுவீடன் தலைநகர் சுடாக்கோமில் இறந்தார். இவர் பண்டைய எசுடோனிய வரலாற்றில் மேற்கொண்ட ஆராய்ச்சிக்காக குறிப்பிடத்தக்கவர் ஆவார்.

1923ஆம் ஆண்டு முதல் 1927ஆம் ஆண்டு வரை டார்டு பல்கலைக்கழகத்தில் பயின்றார். 1933ஆம் ஆண்டு விரிவுரையாளரானார். 1933ஆம் ஆண்டு முதல் 1937ஆம் ஆண்டு வரை குந்தா (குந்தா கலாச்சாரம்) அருகிலுள்ள லாம்மாசுமாகி மற்றும் சாரேமாவின் அசுவாவில் அகழ்வாராய்ச்சிக்கு தலைமை தாங்கினார். இவர் *பின்னோ-உக்ரிய மக்களின் தோற்றம் மற்றும் குடியேற்றப் பகுதி* பற்றிய முக்கியமான ஆராய்ச்சிகளை மேற்கொண்டுள்ளார்.

1941ஆம் ஆண்டு "எசுடோனியாவில் கற்காலம்" ("கெசுக்மைன் கிவியாக் ஈசுடிசு") என்ற ஆராய்ச்சி தகவல்களை வெளியிட்டார். 1943ஆம் ஆண்டு இவர் பின்லாந்துக்கு தப்பிச் சென்று ஒரு வருடம் கழித்து சுவீடனில் குடியேறினார். 1961ஆம் ஆண்டு சுடாக்கோமில் இறந்தார். சிறிது காலத்திற்குப் பிறகு 1962ஆம் ஆண்டு, இவரது *எசுடோனியாவின் வரலாற்றுக்கு முந்தைய காலம்* என்ற நூல் வெளியானது.

மேற்கோள்கள்
-----------

1. ↑  Nurk, Ragnar (2005). "Richard Indreko teooria soomeugrilaste etnogeneesist" (in Estonian). p. 5.. பார்த்த நாள்: 14 September 2013.
2. ↑  www.kirj.ee
3. ↑  Open Library
4 மீட்டர் நீளம் வரை வளரக்கூடிய அராபைமா கிகாஸ் மீன், அமேசான் ஆறு, பொலிவியா
*A. gigas* swimming in captivity
**அராபைமா கிகாஸ்** (Arapaima gigas), தென்னமெரிக்கா]]வின் பொலியா நாட்டில் பாயும் அமேசான் ஆற்றில் காணப்படும் அரிய வகை உண்ணக்கூடிய நன்னீர் மீன் ஆகும். இம்மீன் 4 மீட்டர் நீளம் (13 அடி) மற்றும் 200 கிலோ கிராகிமுக்கும் அதிகமான எடை வரை வளரக்கூடியது. எனவே இம்மீனீன் பசியால், மற்ற மீன்களுக்கு கடுமையான அச்சுறுத்தல் உள்ளது. இவ்வகை மீன்கள் பிறந்த முதல் ஆண்டிற்கு 10 கிலோ கிராம் என்ற விகிதத்தில் எடை அதிகரிக்கும். இதற்கு கூர்மையான பற்கள் இல்லை எனினும், பிற மீன்கள், தாவரங்கள், நத்தைகள் மற்றும் பெரிய பறவைகள் போன்றவற்றை விழுங்கி விடுகிறது. இந்த மீனுக்கு நுரையீரல் போன்ற அமைப்பு உள்ளதால், இது பெரும்பாலும் புதிய காற்றுக்காக நீரின் மேற்பரப்பிற்கு வரும். இது அமைதியான இவைகள் நன்னீர் ஏரிகள் மற்றும் குளங்களில் வாழ விரும்புகிறது.சிவப்பு & ஆரஞ்சு நிற சதைப்பற்றுள்ள இம்மீனை மக்கள் அதிகம் விரும்பு உண்கிறார்கள்நீரில் வாழும் பாம்பினமாக கருதப்பட்ட இதை 1822ம் ஆண்டில் மீன் இனமாக அறிவிக்கப்பட்டது.

பாதுகாப்பு அமைப்பு
------------------

அராபைமா மீன்களின் மேற்பரப்பில், கனிமமயமான கவசம் போன்ற கடினமான செதில்கள் கொண்டுள்ளதால் பிரானா மீன்களின் தாக்குதல்களிலிருந்து பாதுகாக்கிறது.

பரவல்
-----

தென் அமெரிக்கா உள்ள பொலிவியா, பிரேசில், கயானா மற்றும் பெரு நாடுகளில் பாயும் அமேசான் ஆறு மற்றும் நன்னீர் ஏரிகளிலும் இவ்வகை மீன்கள் வளர்கிறது.

மேற்கோள்கள்
-----------

1. 1 2  Froese, Rainer and Pauly, Daniel, eds. (2017). "*Arapaima gigas*" in FishBase. 5 2017 version.
2. ↑  அராபைமா கிகாஸ்
3. ↑  "Arapaima (Arapaima gigas)" இம் மூலத்தில் இருந்து 2012-11-03 அன்று. பரணிடப்பட்டது.. .
4. ↑  Dunham, Will (2019-10-16). "Amazon fish wears nature's 'bullet-proof vest' to thwart piranhas". *Reuters* இம் மூலத்தில் இருந்து 2020-11-20 அன்று. பரணிடப்பட்டது.. .
5. ↑
6. ↑  La aventura del Paiche en la Amazonía de Bolivia பரணிடப்பட்டது 2023-07-31 at the வந்தவழி இயந்திரம், *Laregion.bo*. Retrieved 2020-02-27.
**ராஜ் குமார் பக்ரி, பரோன் பக்ரி**, (*Raj Bagri, Baron Bagri*) (24 ஆகஸ்ட் 1930 - 26 ஏப்ரல் 2017) இந்தியாவில் பிறந்த பிரித்தானிய தொழிலதிபர் ஆவார். இவர் 1997 முதல் 2010 வரை இங்கிலாந்தின் பிரபுக்கள் அவையில் உறுப்பினராக இருந்தார். 1997 இல் வெஸ்ட்மின்ஸ்டர் நகரத்தில் உள்ள ரீஜண்ட்ஸ் பூங்காவின் பரோன் பக்ரி என்ற தலைப்பின் கீழ் ஒரு வாழ்க்கை சகா ஆனார்.

ஆரம்ப கால வாழ்க்கை
------------------

ராஜ் குமார் பக்ரி 1930 ஆகஸ்ட் 24 அன்று பிரித்தானிய இந்தியாவின் கொல்கத்தாவில் ஒரு நடுத்தர குடும்பத்தில் பிறந்தார். இவரது தந்தை இவரது மூன்று வயதில் இறந்துவிட்டார். மேலும் 15 வயதில், இவரது தாயார் இவரை பினானி குடும்பத்தின் தொழில்துறையின் கீழ் இயங்கும் ஒரு உலோக விநியோகஸ்தரிடம் எழுத்தராக வேலைக்கு அனுப்பினார்.

தொழில்
------

ஒரு தொழிலதிபராக, பக்ரி 2002 வரை *இலண்டன் மெட்டல் எக்ஸ்சேஞ்ச்*சின் தலைவராக இருந்தார். பக்ரி *தி பிரின்ஸ்* அறக்கட்டளையின் ஆலோசனைக் குழுவின் உறுப்பினராகவும், பக்ரி அறக்கட்டளையின் தலைவராகவும் இருந்தார். மேலும், இலண்டன் பல்கலைக்கழகத்தின் கீழைநாடுகள் மற்றும் ஆப்பிரிக்க ஆய்வுகள் பள்ளியின் ஆளுநராகவும் இருந்தார். 

2012 ஆம் ஆண்டில், "இங்கிலாந்தின் மிகவும் விலையுயர்ந்த வீடு" என்று அறியப்பட்ட "ஆனோவர் லாட்ஜ்" என்ற வீட்டை, உருசிய கோடீசுவரரான ஆண்ட்ரே கோன்சரென்கோவிற்கு 120 மில்லியன் பவுண்டுகளுக்கு பக்ரி விற்றார்.

தனிப்பட்ட வாழ்க்கை
------------------

இவர் இந்தியாவின் பாக்ரி பழங்குடியில் மகேசுவரி பனியாக்களின் (வர்த்தகர்) சாதியில் பிறந்தார். 1954 இல் உஷா மகேசுவரி என்பவரை மணந்தார். இவர்களுக்கு அபூர்வ் என்ற ஒரு மகனும் அமிதா பிர்லா என்ற ஒரு மகளும் உள்ளனர்.

இறப்பு
------

பக்ரி 26 ஏப்ரல் 2017 அன்று இலண்டனில் இறந்தார்  

### கௌரவங்கள்

இவர் 1995 புத்தாண்டு மரியாதையில் ஒரு தளபதியாக பிரித்தானிய பேரரசின் ஆணையாக இருந்தார். மேலும் பிப்ரவரியில் வெஸ்ட்மின்ஸ்டர் நகரத்தில் உள்ள *ரீஜண்ட்ஸ் பூங்கா*வின் **பரோன் பக்ரி** என்ற வாழ்க்கைத் தோழராக வர்த்தமானியில் அறிவிக்கப்பட்டார். 2010 இல், அரசியலமைப்புச் சீர்திருத்தம் மற்றும் ஆளுகைச் சட்டம் இயற்றப்பட்டதைத் தொடர்ந்து, ஐக்கிய இராச்சியத்தின் வரி நோக்கங்களுக்காக பக்ரி தனது குடியுரிமை இல்லாத நிலையைத் தக்கவைத்துக்கொள்வதற்காக, பிரபுக்கள் அவையில் தனது இருக்கையை விட்டுக்கொடுத்தார்.

சான்றுகள்
---------

1. ↑  Kuthiala, Tushaar (28 April 2017). "UK, India mourn the death of Indian-origin businessman Lord Raj Bagri". *Connected to India*. .
2. ↑  Mosley, Charles, தொகுப்பாசிரியர் (2003). *Burke's Peerage, Baronetage & Knighthood* (107 ). Burke's Peerage & Gentry. பக். 219. பன்னாட்டுத் தரப்புத்தக எண்:0-9711966-2-1.
3. ↑  "Lord Bagri breathes his last". *Asian Voice*. 28 April 2017. .
4. ↑  SOAS: "2016: A Vision and Strategy for the Centennial," p. 18.
5. ↑  Palmer, Ewan (3 February 2012). "Britain's Most Expensive House Sold for £120m". .
6. ↑  "Lord Bagri, doyen of metal traders – obituary". *The Telegraph*. 1 May 2017. .
7. ↑  "Raj Bagri was a pillar of Indian community in UK". *Hindustan Times*. 27 April 2016. .
8. ↑  "Lord Bagri breathes his last". *Asian Voice*. 28 April 2017. . "Lord Bagri breathes his last".
9. ↑  Willcock, John.
10. ↑  "Tory donor Lord Ashcroft gives up non-dom tax status". *BBC News*. 7 July 2010. .
ஆத்திரேலியா, தாசுமேனியாவில் வரக்கு, தெற்கு புரூணி தீவை இணைக்கும் பூசந்தி.
**பூசந்தி** (*isthmus*) என்பது கடல் போன்ற நீர்நிலைகளால் பிரிக்கப்பட்டிருக்கும் இரண்டு பெரிய நிலப்பகுதிகளை இணைத்து கடலை பிரிக்கும் ஒரு சிறிய குறுகிய நிலப்பகுதி ஆகும். பண்டைய கிரேக்க மொழியில் isthmos  என்ற வார்த்தை 'கழுத்து" என்ற பொருளில் கையாளப்பட்டுள்ளது. டோம்போலோ (tombolo) என்று அழைக்கப்படும், தடுப்பனால் கரையோடு இணைக்கப்பட்ட சிறு தீவு போன்ற அமைப்பும் நீரிணையும் பூசந்தியின் சகாக்களாக கருதப்படுகிறது.

பொதுவாக கடல்களை இணைக்கும் கால்வாய்கள் கப்பல் போக்குவரத்தின் பயண தூரத்தை, குறுக்கு வழியே வெகுவாக குறைக்கும் நன்மையை கருதி பூசந்தியின்  ஊடாகவே கட்டப்படுகிறது. எடுத்துக்காட்டாக பனாமா கால்வாய் அத்திலாந்திக் பெருங்கடலையும் பசிபிக் பெருங்கடலையும் பிரிக்கும் பனாமா பூசந்தியின் குறுக்காகவே கட்டப்பட்டுள்ளது. மத்திய தரைக் கடலையும் செங்கடலையும் இணைக்கும் சூயசு கால்வாய், சீனாய் தீபகற்பத்தினால் உருவான சூயஸ் பூசந்தியின் மேற்குப் பகுதியை வெட்டி எடுக்கப்பட்டே அமைக்கப்பட்டுள்ளது.

குறிப்புகள்
-----------

விக்கிமீடியா பொதுவகத்தில்,  
 ***பூசந்திகள்***   
என்பதின் ஊடகங்கள் உள்ளன. 


1. ↑  "Isthmus". *Collins English Dictionary* (Collins).. பார்த்த நாள்: 19-12-2016.
2. ↑  "Isthmus".. பார்த்த நாள்: 22-09-2013.
3. ↑  LSJ entry ισθμός
**அடைப்பு** அல்லது **தனிஷ்டா பஞ்சமி** என்பது இந்து சமய சாவுச்சடங்குகளில் ஒன்றாகும். அடப்பு ஏற்படும் காலங்களில் இறந்தவரின் ஆவியானது சொர்க்கத்திற்கோ, நரகத்திற்கோ செல்லும் வழியானது அடைக்கப்பட்டு விடுமென நம்பப்படுகிறது.

அடைப்பின் காலம்
---------------

ஒருவர் இறந்த பிறகு அவருடைய இறப்பின் நேரத்தினைக் கொண்டு ஜோதிடத்தின் மூலமாக அடப்பின் காலத்தினை கணிக்கின்றனர். ஒருவர் தன்னுடைய காலம் முடியும் முன்பே இறந்துவிட்டால் இவ்வாறு அடப்பு ஏற்படுவதாக நம்பப்படுகிறது. ஜோதிடர்களைக் கொண்டு கணித்தபடி அடப்பின் காலம் மாதக்கணக்கலும், வருடக்கணக்கிலும் எடுத்துக் கொள்ளப்படுகிறது.

அடைப்பு சடங்கு முறை
-------------------

இந்தக் காலத்தில் அவர் வீட்டில் இறந்திருந்தால் அவர் படுத்திருந்த இடத்தில் ஒரு நிறை சொம்பில் நீர் வைத்தும், தீபம் ஏற்றியும் வருகிறார்கள். இந்தக் காலங்களில் நற்காரியங்களை செய்வதிலிருந்து விலக்களிக்கிறார்கள்.இந்த அடப்பு சடங்குமுறை ஆவி வழிபாட்டு முறையாகும்.

திண்ணை முறை
-----------

இந்த அடப்பு சடங்கில் திண்ணை என்றொரு முறையுள்ளது. இந்த முறையில் கோழியொன்றினை பலி கொடுத்து அதை சமைத்து உண்கிறார்கள். மாமன் மச்சான் உறவுக்காரர்கள் உண்ட கோழியின் எழும்பினை சவமாகக் கருதி அதனை திண்ணை போன்ற அமைப்பினை உருவாக்கி மூடி வைக்கின்றனர். இந்த சடங்கு ஆவிச்சடங்கில் சற்று அபாயகரமானது என்று நம்பப்படுகிறது. இந்தக் காலங்களில் இறந்தவர் அந்த இல்லத்திலேயே வாழ்கிறார் என்பது நம்பிக்கையாகும். இந்தக் காலங்கள் முடிந்தபிறகே எட்டுப்படைத்தல் நடைபெறுகிறது.

தனிஷ்டா பஞ்சமி நட்சத்திரங்கள்
-----------------------------

சோதிடத்தின் அடிப்படையில் பதிமூன்று நட்சத்திரங்கள் தனிஷ்டா நட்சத்திரங்கள் ஆகும். *தனிஷ்டா* என்றால் *அஷ்டமி* என்று பொருள்.

இவற்றையும் காண்க
----------------

* ஈமச் சடங்குகள்
* சிரார்த்தம்
* தர்ப்பணம்

வெளி இணைப்புகள்
---------------

* "இறந்தவர்களுக்கு அடைப்பு என்றால் என்ன? அக்காலத்தில் செய்ய சடங்கு முறைகள் - காணொளி (தமிழில்)

ஆதாரங்கள்
---------

1. ↑  தனிஷ்டா பஞ்சமி சொல்லும் ரகசியம்: இந்த 13 நட்சத்திரங்களில் இறப்பு என்பது ஏன் சிக்கலானது?
2. ↑  இறக்கும் நாளில் அடைப்பு நட்சத்திரங்கள் வந்துள்ளனவா? – பகுதி 2 – ஜோதிடர் என்.ஞானரதம் 9.2.2018 தினமலர் நாளேடு திருநெல்வேலி, நாகர்கோவில் பதிப்பு
**நிகுலேசுக்சி கான்** (மொங்கோலியம்: Нигүүлсэгч хаанᠨᠢᠭᠦᠯᠡᠰᠦᠭᠴᠢ; மரபுவழிச் சீனம்: 尼古埒蘇克齊汗) என்பவர் வடக்கு யுவான் அரசமரபின் ஒரு கானாவார். இவர் 1394 முதல் 1399 வரை ஆட்சி புரிந்தார். *எர்தெனீன் தோப்சி* என்ற நூலின்படி, இவர் சோரிக்து கானின் தம்பி ஆவார். அதே நேரத்தில், மற்ற வரலாற்றாளர்கள் இவர் பிலிகுது கானின் மகன் என்று குறிப்பிடுகின்றனர். இவர் 7 ஆண்டுகளுக்கு ஆட்சி செய்தார். இவரது பட்டமானது "நிகுலேசுக்சி கான்" என்பதாகும். மொங்கோலிய மொழியில் இதன் பொருள் "கருணையுள்ள பேரரசர்" என்பதாகும். இவரது ஆட்சிக்காலத்தில் மிங் அரசமரபு மற்றும் ஒயிரட் கிளர்ச்சியால் எல்லைப்புறத்தில் சிறு சண்டைகள் ஏற்பட்டன.

ஆட்சி
-----

இவரது ஆட்சியின் போது ஒயிரட்கள் போர்சிசின் குடும்பத்தின் முதன்மை நிலைக்கு வெளிப்படையாகச் சவால் விடுக்க ஆரம்பித்தனர். வடக்கு யுவான் படையெடுப்புகளை மிங் அரசமரபானது முறியடித்தது. திசகான் செச்சென் என்பவரின் கூற்றுப்படி, அனைத்துத் தவறான காரணங்களுக்கும் இவர் மீது குற்றம் சுமத்தப்பட்டது.

தைபூவின் குடும்பத்தில் இருந்து எதிர்ப்பைத் தடுப்பதற்காக, தைபூவின் மகனுக்கு இவர் தன் மகள் சமூர் குன்சை மணமுடித்துக் கொடுத்தார்.

உகேச்சி காசிகா என்பவர் அந்நேரத்தில் ஒயிரட்களின் ஆட்சியாளராக இருந்தார். தனது பழங்குடியினங்கள் மீது ஒரு புதிய ஆட்சியாளரை நியமிக்கும் ககானின் முடிவை அவர் தடுத்து வந்தார். தன்னுடைய சொந்த உறவினர்களைக் கொன்ற வன்முறை குணம் கொண்ட கான் பேரரசராக இருக்கத் தகுதியற்றவர் என்று படுலாவைக் காசிகா இணங்க வைத்தார். படுலாவும் தனது தந்தையின் இறப்பிற்குப் பழிவாங்க விரும்பினார். 

1399இல் எல்பெக் நிகுலேசுக்சி ககான் நான்கு ஒயிரட் அரசால் தோற்கடிக்கப்பட்டார். அவர்களது தலைவர்கள், உகேச்சி காசிகா, மற்றும் படுலா ஆகியோரால் கொல்லப்பட்டார். இவரது இறப்பிற்குப் பல மாதங்கள் கழித்து இவரது மூத்த மகன் குண் தெமூர் கானுக்கு இவரது மகுடம் சூட்டப்பட்டது. இறந்த கானின் முதன்மையான பட்டத்து இராணியான கோபேகுந்தை இவருடன் ஒல்ஜெயிடுவின் தொடர்பு குறித்துப் பொறாமை கொண்டார். கோபேகுந்தை உகேச்சி காசிகாவுடன் இணைந்தார். காசிகா இவரின் அனைத்து உடமைகளையும் பறிமுதல் செய்தார்.

பிள்ளைகள்
---------

1. பட்டத்து இளவரசர் தூரேன் தெமூர்
	1. அஜை
		1. தைசுன் கான்
		2. அக்பர்சின்
		3. மந்தூல் கான்
2. குண் தெமூர் கான்
3. ஒல்ஜெயி தெமூர் கான்
4. சமூர் குன்சை

உசாத்துணை
---------

1. 1 2  宝音德力根, Buyandelger (2000). "15世紀中葉前的北元可汗世系及政局 (Genealogy and political situation of the Northern Yuan Khans of the mid-15th century)". *蒙古史研究 (Mongolian History Research)* **6**: 132–136.
2. ↑  Weatherford (2010). *The Secret History of the Mongol Queens: How the Daughters of Genghis Khan Rescued His Empire*. பக். 142. .

|  |
| --- |
| எல்பெக் நிகுலேசுக்சி கான் **போர்சிசின் குடும்பம்** **இறப்பு:** 1399 |
| ஆட்சியின் போது இருந்த பட்டம் |
| முன்னர்**என்கே கான்** | **வடக்கு யுவானின் ககான்**1394–1399 | பின்னர்**குண் தெமூர் கான்** |
**குளிர்காலக் கதிர்த்திருப்பம்** அல்லது **ஓய்வுறுநிலைக் கதிர்த்திருப்பம்** என்பது புவியின் ஏதேனுமொரு துருவங்களில் ஒன்று ஞாயிற்றிலிருந்து விலகித் தனது அதியுயர் சாய்வை எட்டும் நிகழ்வாகும். இந்நிகழ்வு ஓராண்டில், புவியின் ஓர் (வட மற்றும் தென்) அரைக்கோளத்துக்கு ஒன்று வீதம் இருமுறை நிகழும். குளிர்காலக் கதிர்த்திருப்ப நாள் அக் குறித்த அரைக்கோளத்துக்கு கதிரவ ஒளி மிகக் குறுகிய காலம் கிட்டும் நாளாகவும், குறித்த ஆண்டில் மிக நீண்ட இரவைக் கொண்ட நாளாகவும் இருக்கும். மேலும், அந்நாளில் கதிரவன் வானில் ஒரு நாளில் எட்டும் உச்சப்புள்ளி மிகத் தாழ்வாகவும் இருக்கும். குளிர்காலக் கதிர்த்திருப்பத்தின்போது, துருவப் பகுதிகள் தொடர்ச்சியான இருள் அல்லது சந்தியொளி சூழ்ந்ததாக விளங்கும்.

குளிர்காலக் கதிர்த்திருப்பமானது குறித்த அரைக்கோளத்தின் குளிர்காலத்தில் நிகழும். வடவரைக்கோளத்தில் இது திசம்பர்க் கதிர்த்திருப்பமாகவும் (பொதுவாக திசம்பர் 21 அல்லது 22) தென்னரைக்கோளத்தில் சூன் கதிர்த்திருப்பமாகவும் (பொதுவாக சூன் 20 அல்லது 21) காணப்படும். குளிர்காலக் கதிர்த்திருப்பம் என்பது ஒரு குறித்த கண நேரம் மட்டுமே ஏற்படும் எனினும் இச்சொல் அந்நிகழ்வு நடைபெறும் முழு நாளையும் குறித்து நிற்கும். குளிர்காலக் கதிர்த்திருப்பத்தைக் குறிக்க "நடுக் குளிர்காலம்" எனும் சொல் பயன்படுத்தப்பட்டாலும் அச்சொல்லுக்கு வேறு பொருள்களும் உண்டு. பாரம்பரியமாக, பல மிதவெப்பக் காலநிலைப் பிராந்தியங்களில், குளிர்காலக் கதிர்த்திருப்பமானது குளிர்காலத்தின் நடுப்பகுதியாகக் காணப்படுகிறது. இருப்பினும் இன்று சில நாடுகளிலும் நாட்காட்டிகளிலும் இது குளிர்காலத்தின் தொடக்கமாக பார்க்கப்படுகிறது. இது "குளிர்காலத்தின் உச்சம்" (டோங்சி), அல்லது "குறுகிய நாள்" எனும் சொற்களாலும் அடையாளப்படுத்தப் படுகிறது.

வரலாற்றுக்கு முந்தைய காலத்திலிருந்தே, குளிர்காலக் கதிர்த்திருப்பமானது பல பண்பாடுகளில் ஆண்டின் முக்கியமான ஒரு நேரப்பகுதியாக விளங்கி வருகிறது. மேலும் இது தொடர்பான பல்வேறு திருவிழாக்கள் மற்றும் சடங்குகளும் நடைபெறுகின்றன. இக்காலப்பகுதியில், பகற்பொழுது குறைந்துவரும் போக்கு நின்று மீண்டும் கூடும் போக்குத் தொடங்குவதால், இது அடையாள ரீதியில் கதிரவனின் இறப்பையும் மறுபிறப்பையும் குறித்து நிற்கிறது. பகல்நேரம் படிப்படியாக குறைந்து வருவது தலைகீழாக மாறி மீண்டும் வளரத் தொடங்குகிறது. நியூக்ரேஞ்ச், இசுட்டோன்எஞ்ச், மற்றும் ககோக்கியா வூட்எஞ்ச் போன்ற சில பண்டைய நினைவுச்சின்னங்கள் குளிர்காலக் கதிர்த்திருப்பத்தின்போது விடியல் அல்லது ஞாயிற்று மறைவுடன் தம்மை ஒருங்கிசைவு செய்து கொள்கின்றன.

மேற்கோள்கள்
-----------

1. ↑  Shipman, James; Wilson, Jerry D.; Todd, Aaron (2007). "Section 15.5". *An Introduction to Physical Science* (12th ). Boston: Houghton Mifflin. பக். 423. பன்னாட்டுத் தரப்புத்தக எண்:978-0-618-92696-1.
2. ↑  "Winter Solstice celebrations: a.k.a. Christmas, Saturnalia, Yule, the Long Night, the start of Winter, etc.". Religious Tolerance.org. August 5, 2015. .
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Coradion|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

***கோரதியன்*** (*Coradion*) என்பது பட்டாம்பூச்சி மீன்களான கீட்டோடோன்டிடே குடும்பத்தில் உள்ள கடல் கதிர்-மீனின் ஒரு பேரினமாகும். இவை இந்திய மற்றும் பசிபிக் பெருங்கடல்களைத் தாயகமாகக் கொண்டவை.

சிற்றினங்கள்
------------

இந்த பேரினத்தில் தற்போது நான்கு அங்கீகரிக்கப்பட்ட சிற்றினங்கள் உள்ளன. அவை:

* *கோரதியன் அல்டிவெலிசு* மெக்கல்லோக், 1916 – பெரும்துடுப்பு பவள மீன்
* *கோரடியன் காலெண்டுலா* மாட்சுனுமா, மோட்டோமுரா & சீயாக், 2023
* *கொராடியன் கிரிசோசோனசு* (ஜி. குவியர், 1831) – தங்க பட்டை பவள மீன்
* *கோரதியன் மெலனோபசு* (ஜி. குவியர், 1831) – இரு புள்ளி பவள மீன்

மேற்கோள்கள்
-----------

1. ↑  Pskhun (2023-02-10). "Species New to Science: [Ichthyology • 2023 Coradion calendula • A New Butterflyfish (Teleostei: Chaetodontidae) from Australia"]. .

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q142569
* விக்கியினங்கள்: Coradion
* AFD: Coradion
* BOLD: 148268
* GBIF: 2385649
* iNaturalist: 87620
* IRMNG: 1009471
* ITIS: 169687
* என்.சி.பி.ஐ: 109906
* WoRMS: 268842

 |
**என். விஜயன் பிள்ளை** (*N. Vijayan Pillai*) (2 ஏப்ரல் 1951 – 8 மார்ச்சு 2020) ஒரு இந்திய அரசியல்வாதியும் மற்றும் 14-ஆவது கேரள சட்டமன்றத்திற்கு சவறை தொகுதியில் இருந்து தேர்ந்தெடுக்கப்பட்ட சட்டமனற் உறுப்பினரும் ஆவார். இவர் தனது அரசியல் வாழ்க்கையை 1979 ஆம் ஆண்டு ஊராட்சி உறுப்பினராகத் தொடங்கினார். இவர் 20 ஆண்டுகளுக்கு இப்பதவியில் தொடர்ந்தார். 2000 முதல் 2005 ஆம் ஆண்டு வரை இவர் கொல்லம் மாவட்ட ஊராட்சியின் உறுப்பினராகப் பணியாற்றினார்.

இவர் 1951-ஆம் ஆண்டில் புரட்சிகர சோசலிசக் கட்சியின் மூத்த தலைவர் V. நாராயணன் பிள்ளை, மற்றும் பவானி அம்மா ஆகியோருக்கு மகனாகப் பிறந்தார்   இந்தியப் பொதுவுடைமைக் கட்சி (மார்க்சி்ஸ்ட்) உறுப்பினராக இருந்த விஜயன் பிள்ளை, சட்டப் பேரவைத் தேர்தலில் அப்போதைய சட்டமன்ற உறுப்பினராக இருந்த ஷிபு பேபி ஜானை எதிர்த்துப் போட்டியிட்டு, சவறை தொகுதி வரலாற்றில் மாபெரும் வெற்றியைப் பெற்றார்.  விஜயன் பிள்ளை சவறை சமுதாயத்தில் தனது சமூக சேவைக்காகவும், அவரது நலத்திட்டங்களுக்காகவும் அறியப்பட்டார். இவரது மகன் சுஜித் விஜயன் பிள்ளை கேரளாவின் சவரா தொகுதியில் இருந்து கேரள சட்டமன்றத்தின் தற்போதைய உறுப்பினராக உள்ளார்.

இளைஞர்களுக்கு வேலைவாய்ப்பைக் கொண்டு வருவதற்கு இப்பகுதியில் ஒரு முக்கியத் தலைவராக இருந்த அவர், தன்னார்வ தொண்டு நிறுவனங்கள் மற்றும் ஆளும் எல்.டி.எஃப் அரசாங்கக் கொள்கைகளின் உதவியுடன் சாவரா தொகுதியின் சமூக முன்னேற்றத்தை அடைய எப்போதும் பாடுபட்டார். திறன் அடிப்படையிலான திட்டங்களுடன் இளைஞர்களை ஈடுபடுத்துவதன் மூலம் வேலையில்லாத் திண்டாட்டத்தைக் குறைப்பதில் இவர் ஆர்வமாக இருந்தார்,

இறப்பு
------

  

இவர் 2020-ஆம் ஆண்டு மார்ச்சு 8 ஆம் நாள் உடல்நலக் குறைவு காரணமாக கொச்சி ஏஸ்டர் மெட்சிட்டி மருத்துவமனையில் இறந்தார். இவரது இறுதிச் சடங்கு 9 மார்ச்சு 2020 அன்று தனது சொந்த ஊரான கொல்லத்தில் நடைபெற்றது.

மேற்கோள்கள்
-----------

1. ↑  "Chavara's giant killer N Vijayan Pillai was no novice" (in en). 21 May 2016. .
2. ↑  "N. Vijayan Pillai - niyamasabha.org". .
3. ↑  "CPI(M) MLA Vijayan Pillai passes away" (in en-IN). 2020-03-08. . Sudhish, Navamy (8 March 2020). "CPI(M) MLA Vijayan Pillai passes away". *The Hindu*. ISSN 0971-751X. Retrieved 2 June 2021.
4. ↑  "Chavara MLA M N Vijayan Pillai passes away" (in en). .
5. ↑  "Chavara MLA N Vijayan Pillai passes away" (in en). .
**அமித் மகதோ** (*Amit Mahto*) ஒரு இந்திய அரசியல்வாதியும் சில்லியிலிருந்து ஜார்கண்ட் சட்டமன்ற உறுப்பினரும் ஆவார். இவர் 2014-ஆம் ஆண்டில் சட்டமன்றத் தேர்தலில் வெற்றி பெற்றார். இவர் ஜார்கண்ட் முக்தி மோர்ச்சாவின் உறுப்பினராக இருந்ததோடு ஜார்க்கண்ட் அரசியல் கட்சியில் இளைஞர்களின் முகமாகக் கருதப்பட்டார். சில்லியைச் சேர்ந்த முன்னாள் ஜார்க்கண்ட் சட்டமன்ற உறுப்பினர் அமித் மகதோ கட்சியில் இருந்து விலகினார். கட்சித் தலைமை ஜார்க்கண்டின் உள்ளூர் காதியானி மக்களின் நலனில் சமரசம் செய்வதாகவும், குற்றம் சாட்டினார். 6 ஏப்ரல் 2022 அன்று புதிய அரசியல் கட்சியான கதியானி ஜார்கண்டி கட்சியை உருவாக்குவதாகவும் அறிவித்தார்.

தொடக்க கால வாழ்க்கை
-------------------

சிறுவயதிலிருந்தே இவர் கல்வியில் நிபுணத்துவம் பெற்றிருந்தார். இவர் இராஞ்சி, மெஸ்ராவில் உள்ள பிர்லா தொழில்நுட்ப நிறுவனத்தில் இளங்கலைப் பொறியியல் (கட்டுமானவியல்) படிப்பினை முடித்தார்.

புரட்சியாளர்
------------

பள்ளி நாட்களில் இவர் பிராந்தியத்தின் நன்கு அறியப்பட்ட சுதந்திரப் போராட்ட வீரர் பினோத் பிகாரி மகதோ மற்றும் நிர்மல் மகதோ ஆகியோரின் செல்வாக்கிற்கு உட்பட்டார். பினோத் பிகாரி மகதோ இவருக்கு தீட்சை அளித்து சுதந்திரப் போராட்டத்தை நோக்கி உந்துவித்தார்.

மேற்கோள்கள்
-----------

1. ↑  Mahto, Amit (21 Feb 2022). "Jharkhand Mukti Morcha". www.dailypioneer.com. PNS. .
2. ↑  Khatiyandhari, Jharkhandi Party (6 April 2022). "KJP". hindi.news18.com. Anurag Anveshi. .
3. ↑  Mahto, Amit (20 Feb 2022). "Amit Mahto Resign from JMM". navbharattimes. Sunil Pandey. .
4. ↑  Mahto, Amit. "Education". *Political Leader*. myneta.info (myneta). .
**அனுமன் சாலிசா** (இந்தி: हनुमान चालीसा "*அனுமன் மீது பாடப்பட்ட நாற்பது பாடல்கள்*") என்பது இறைவன் அனுமன் மீது பாடப்பட்ட பக்திப் பாடல் ஆகும். துளசிதாசரால் அவாதி மொழியில் இந்தப் பாடல் எழுதப்பட்டுள்ளது, மேலும் அவரால் பாடப்பட்ட ராமசரிதமனசாவை விட இதுவே சிறந்த இந்து உரையாகும்.

கடவுள் அனுமன் ஒரு பிரம்மச்சாரி தெய்வம் மேலும் ஸ்ரீ அனுமனின் அருளைப்பெற கோடிக்கணக்கானவர்கள் சாலிசாவைப் பாடுகிறார்கள்.

மேன்மை
------

தற்போதைய இந்துக்களிடையே ஹனுமன் சாலிசா அதிமாகப் பிரபலமடைந்துள்ளது. பலர் இதை தினமும் அல்லது எல்லா வாரங்களும், பொதுவாக செவ்வாய் அல்லது சனிக்கிழமைகளில் இறைவணக்கத்தின் போது துதிக்கின்றனர்.

அனுமன் சாலிசாவின் ஒவ்வொரு 40 பாடல்களும் ஒரு குறிப்பிட்ட வரத்தை வழங்குகின்றது, பக்தரின் *பக்தி* அல்லது *சிரத்தை* யைப் பொறுத்து, ஒவ்வொரு பாடலின் பலனையும் பெறுவார்கள் எனக் குறிப்பிடுகின்றது.

அனுமன் சாலிசாவின் 38 ஆம் பாடலில், *யார் அனுமன் சாலிசாவை 100 நாட்கள் தினமும் 100 தடவை சொல்கிறார்களோ அவர்கள் பிறப்பு மற்றும் இறப்பு சக்கரத்திலிருந்து விடுபட்டு அதிக ஆனந்தத்தை அடைவார்கள்* எனக் குறிப்பிடப்படுகின்றது.

Search Wikisource
விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**ஸ்ரீ ஹனுமன் சாலிசா**

குறிப்புதவிகள்
--------------

1. ↑
2. ↑  "காப்பகப்படுத்தப்பட்ட நகல்" இம் மூலத்தில் இருந்து 2010-03-04 அன்று. பரணிடப்பட்டது.. .
3. ↑  "காப்பகப்படுத்தப்பட்ட நகல்" இம் மூலத்தில் இருந்து 2004-01-03 அன்று. பரணிடப்பட்டது.. .

வெளி இணைப்புகள்
---------------

* ஹனுமான் சாலிசா
* தேவநாகிரி (ஹிந்தி), குஜராத்தி, பாங்ளா(பெங்காலி), ஒரியா, குர்முகி, தெலுங்கு, கன்னடா மற்றும் லத்தின் ஸ்கிரிப்டில் ஸ்ரீ ஹனுமன் சாலிசா; ஆடியோ பதிவுடன்
* ஹிந்தி மற்றும் ஆங்கிலத்தில் பகேஷ்ரி ராகத்தில் பாடப்பட்ட ஸ்ரீ ஹனுமன் சாலிசா பாட்டுத் தொகுப்பு
* இந்தியில் ஹனுமன் சாலிசா பரணிடப்பட்டது 2010-07-04 at the வந்தவழி இயந்திரம்
* பிற சாலிசா உரைகள் பரணிடப்பட்டது 2018-08-28 at the வந்தவழி இயந்திரம்
* ஹனுமன் சாலிசா வீடியோ மற்றும் பாடல் இந்தியில் பரணிடப்பட்டது 2010-04-20 at the வந்தவழி இயந்திரம்
* हनुमान चालीसा with meaning
அய்யனார் கோயில் அருகில் பாயும் வெள்ளம்
**அய்யனார் அருவி** (*Ayyanar Falls*) என்பது தமிழ்நாட்டின் விருதுநகர் மாவட்டம், இராஜபாளையம் நகரில் இருந்து 10 கிமீ (6.2 மைல்) மேற்கே அமைந்துள்ளது. இந்த அருவி மேற்குத் தொடர்ச்சி மலைப்பகுதியில் உள்ளது. இது வடகிழக்கு பருவ கால மழையில் நீர் பெறுகிறது. இராஜபாளையம் நகர மக்களின் குடிநீர் தேவையை நிறைவுசெய்கிறது.

இந்த அருவி இராஜபாளையம் பகுதியின் முதன்மை சுற்றுலா ஈர்ப்பு பகுதியாக உள்ளது. இது விருதுநகர் மாவட்டத்தின் கிழக்குப் பகுதி மக்களின் குறிப்பாக திருவில்லிபுத்தூர், சிவகாசி மக்களின் புகழ்பெற்ற சுற்றுலா தலமாக உள்ளது. இங்கு உள்ள வனப்பகுதி மலை ஏற்றத்தை விரும்புவர்களுக்கு நல்ல இடமாக உள்ளது. அருவிக்கு போகும் வழியில் உள்ள அணை நகரத்திற்கு தேவையான நீரை வழங்குகிறது.

இந்த அருவியைச் சூழ்ந்த மேற்குத் தொடர்ச்சி மலைப் பகுதியானது காட்டுயிர் ஒளிப்படக் கலைஞர்களுக்கு ஆர்வமூட்டும் இடமாக உள்ளது. இந்த அருவியானது இங்கு வாழும் காட்டு விலங்குகளான குரங்குகள், யானைகள், மான்கள், காட்டெருமைகள் ஆகியவற்றிர்கும் நீராதாரமாக விளங்குகிறது. இந்த அருவிக்கு *அய்யனார்* பெயர் வந்ததற்கு காரணம் இங்கு உள்ள சிறிய காட்டு அய்யனார் கோயிலாகும்.

நீர்காத்த அய்யனார் கோயில்
-------------------------

இந்த அருவிக்கு பெயர் வரக்காரணமான நீர்காத்த அய்யனார் கோயில் மேற்கு தொடர்ச்சி மலையடிவாரத்தில் இரண்டு ஆறுகளான பழையாறு, நீராறு ஆகியன சேருமிடத்தில் அமைந்துள்ளது. இந்தக் கோயில் 500 ஆண்டுகள் பழமை வாய்ந்தது. பக்தர்கள் தங்கள் குடும்பத்தின் பல்வேறு பிரச்சினைகளுக்கு தீர்வுகாண அய்யனாரை அணுகி வணங்குகின்றனர்.. பக்தர்கள் அய்யனாருக்கு அபிஷேகம் செய்து ஏழைகளுக்கு அன்னதானம் அளிக்கின்றனர்.

### அய்யனார் அருவியில் வெள்ளம்

அய்யனார் அருவிக்கு நாள்தோறும் ஏராளமான பயணிகள் வருகின்றனர். மழைக் காலங்களில் ஏற்படும் திடீர் வெள்ளப்பெருக்கால் மக்கள் கோயிலினுள் மாட்டிக் கொள்கின்றனர். அந்தச் சமயங்களில் இராஜபாளையத்தில் உள்ள தீயணைப்பு மீட்டுபுத் துறையினர் வந்து பயணிகளை மீட்டு ஆற்றைக் கடக்க உதவுகின்றனர். பெருமழைக் காலத்தில் அருவியில் குளிக்க அனுமதி வழங்கப்படுவதில்லை.

### நீர்த்தேக்கம்

இராஜபாளையத்தில் இருந்து 6வது மைல் நீர்த்தேக்கம்
அய்யனார் அருவிக்கு செல்லும் வழியில் ஆறாவது மைல் அணை என்று அழைக்கப்படும் ஒரு நீர்த்தேக்கம் அமைந்துள்ளது. இந்த அணை இராஜபாளையம் நகரில் இருந்து ஆறு மைல் தொலைவில் உள்ளதால் இவ்வாறு அழைக்கப்படுகிறது. இந்த நீர்தேக்கத்தின் முதன்மை நீர் ஆதாரமாக அய்யனார் அருவி உள்ளது. இந்த அணையில் தேக்கப்படும் நீர் ராஜபாளையம் நகரைச் சுற்றியுள்ள கிராமப் பகுதியின் பாசனத் தேவைக்கும், ராஜபாளையத்தில் வாழும் மக்களின் குடிநீருக்கும் முக்கிய ஆதாரமாக உள்ளது. இது ஒரு முக்கிய சுற்றுலா மையமாகவும் உள்ளது. இந்த நீர்தேக்கத்தில் ஒரு நீர்சுத்திகரிப்பு நிலையமும் அமைந்துள்ளது. இந்த அணைப்பகுதியில் குட்டிப்புலி போன்ற பல திரைப்படங்களின் படப்பிடிப்பு நடந்தது.

### சுற்றுலா

அய்யனார் அருவிக்கு அருகில் உள்ள வானூர்தி நிலையம் மதுரை வானூர்தி நிலையமாகும். அய்யனார் அருவியைச் சுற்றி மற்ற சுற்றுலாத்தளங்களாக அய்யனார் கோவில், அருவி அருகே உள்ள அணை, ஸ்ரீவில்லிபுத்தூர், அய்யனார் கோயில் வனப் பகுதி, ஸ்ரீவல்லக்காட்டு கருப்பசாமி கோவில், சஞ்சீவி மலை, சென்பகத்தோப்பு நரைத்த அணில் வனவிலங்கு சரணாலயம் போன்றவை உள்ளன. அய்யனார் அருவியை ஒட்டி வாழும் மக்களின் வாழ்க்கைக்கு இங்கு நடைபெறும் சுற்றுலா உதவிகரமாக உள்ளது.

மேற்கோள்கள்
-----------

1. ↑
2. ↑
3. ↑
4. ↑  "காப்பகப்படுத்தப்பட்ட நகல்" இம் மூலத்தில் இருந்து 2016-03-04 அன்று. பரணிடப்பட்டது.. .
5. ↑
6. ↑  "காப்பகப்படுத்தப்பட்ட நகல்" இம் மூலத்தில் இருந்து 2015-10-27 அன்று. பரணிடப்பட்டது.. .
கரூர் மாவட்ட மைய நூலகம்
**கரூர் மாவட்ட மைய நூலகம்** (*District Central Library*) தமிழ்நாட்டில் உள்ள கரூர் நகரில் அமைந்துள்ளது. கரூர் நகர பொதுமக்கள் மற்றும் மாணவர்கள் வசதிக்காக இங்கு பல்வேறு வசதிகள் ஏற்படுத்தப்பட்டுள்ளது.

தோற்றம்
-------

திருச்சிராப்பள்ளி ஒருங்கிணைந்த மாவட்ட நூலக ஆணைக்குழுவின் கீழ் கிளை நூலகமாக 1955 ஆம் ஆண்டு ஏப்ரல் மாதம் இருபத்தியேழாம் நாள் தொடங்கப்பட்டது. கரூர் மாவட்ட மைய நூலகமாக 26.09.1997 முதல் தரம் உயர்த்தப்பட்டு செயல்பட்டு வருகிறது. தமிழ்நாடு அரசு பள்ளிக் கல்வித் துறை - பொது நூலக இயக்ககத்தின் கீழ் இயங்கும் 32 மாவட்ட மைய நூலகங்களில் இதுவும் ஒன்றாகும்.

நூலகம் செல்வோம் நாம்-மாணவர்கள்
சிறைவாசிகளுக்கான நற்சிந்தனை விழா
மாதிரி நேர்முகத் தேர்வு
WebsiteDCLKrr

செயல்படும் பிரிவுகள்
--------------------

* பத்திரிக்கை மற்றும் பருவ இதழ்கள் பிரிவு
* நூல் வழங்கல் பிரிவு
* குழந்தைகள் பிரிவு
* இணைய சேவைப் பிரிவு
* குறிப்புதவிப் பிரிவு
* மின்-இதழ்கள் பிரிவு

புத்தகங்கள்
-----------

* மொத்த நூல்கள் எண்ணிக்கை – 114562
* போட்டித்தேர்வு பாட நூல்கள் எண்ணிக்கை – 31500
* தினசரி நூல்கள் மொத்த பயன்பாடு சராசரி – 496
* ஆண்டு நூல்கள் மொத்த பயன்பாடு சராசரி - 178581

சுவாரசியமான மற்றும் முக்கிய நிகழ்வுகள்
--------------------------------------

குழந்தைகள், மாணவர்கள், பொதுமக்கள் என எல்லா தரப்பையும் நூலகம் வந்து புத்தகங்கள் வாசிக்க வைக்க, கரூர் மாவட்ட மைய நூலக நிர்வாகம், பல நடைமுறைகளை செயல்படுத்தி எண்ணற்றவர்களை நூலகத்திற்குள் வரவழைத்துக் கொண்டிருக்கிறது.

* மாணவர்களுக்காக நூலகம் செல்வோம் நாம்
* வாசிக்க.....சுவாசிக்க
* சிந்தனை முற்றம்
* சிறைவாசிகளுக்கான நற்சிந்தனையூட்டும் நிகழ்வு
* குடிமைப்பணித் தேர்வுக்கான வழிகாட்டுதல் நிகழ்வு
* மாதிரி நேர்முகத் தேர்வு

நூலகக் கட்டடம்
--------------

கரூர் பிரம்மதீர்த்தம் சாலையில் மூன்று தளங்களுடன் செயல்பட்டுக் கொண்டுள்ளது. மின் தூக்கி, சுத்திகரிக்கப்பட்ட குடிநீர், தூய்மையான கழிவறை, இணையதள வசதி போன்றவை செய்யப்பட்ட்டுள்ளன.

நூலக வாசகர் வட்டம்
------------------

வாசகர்களால் நடத்தப்படும் நூலக வாசகர் வட்டம், மாவட்ட மைய நூலகத்துடன் இணைந்து பல்வேறு சமுதாயப் பணிகளை மேற்கொள்கிறது. சிந்தனை முற்றம் என்கின்ற நிகழ்வு ஒவ்வொரு மாதமும் மூன்றாம் ஞாயிற்றுக் கிழமைகளில் வாசகர் வட்டத்தால் நடத்தப்படுகின்ற நிகழ்வாகும். வாசகர் வட்டம் தனக்கென்று தனியே இணைய தளத்தையும் கொண்டுள்ளது. அனைத்து நிகழ்வுகளும் அவ்வப்பொழுது பதிவேற்றம் செய்யப்படுகிறது.

நூலகம் ஒரு பறவைப் பார்வை
------------------------

* நூலகத்தின் பெயர் – மாவட்ட மைய நூலகம்
* நூலகரின் பெயர் - செ.செ.சிவக்குமார்
* நூலக முகவரி – 2,பிரம்மதீர்த்தம் சாலை, கரூர் – 639001.
* கிளை நூலகமாக ஆரம்பித்த நாள் – 27.04.1955
* மாவட்ட மைய நூலகமாக தரம் உயர்வு பெற்ற நாள் – 26.09.1997
* மொத்த உறுப்பினர்கள் எண்ணிக்கை – 20925
* மொத்த புரவலர்கள் எண்ணிக்கை – 122 (புரவலர்கள் – 60, பெரும் புரவலர்கள் – 52, கொடையாளர்கள் – 10)
* மொத்த நூல்கள் எண்ணிக்கை – 114562
* போட்டித்தேர்வு பாட நூல்கள் எண்ணிக்கை – 31500
* தினசரி வாசகர்களின் வருகை சராசரி – 486
* ஆண்டு வாசகர் வருகை சராசரி – 92875
* தினசரி நூல்கள் மொத்த பயன்பாடு சராசரி – 496
* ஆண்டு நூல்கள் மொத்த பயன்பாடு சராசரி - 178581

மேற்கோள்கள்
-----------

1. ↑  "துரை.வேம்பையன். "லிப்ட் வசதி..குழந்தைகள்,கண் தெரியாதவர்களுக்கு தனிப்பிரிவுகள்..அசத்தும் கரூர் அரசு மாவட்ட மைய நூலகம்!". https://www.vikatan.com/.". ஆனந்த விகடன்.. பார்த்த நாள்: 25 September 2022.
2. ↑
3. ↑
4. ↑  "காப்பகப்படுத்தப்பட்ட நகல்" இம் மூலத்தில் இருந்து 2022-09-29 அன்று. பரணிடப்பட்டது.. .
**அப்துல் அச்சீசு (Abdul Aziz)** இந்தியாவைச் சேர்ந்த ஓர் அரசியல்வாதியாவார். அசாம் சட்டமன்றத்தில் உறுப்பினராக இருந்தார்.

ஆரம்ப வாழ்க்கை மற்றும் குடும்பம்
--------------------------------

அப்துல் அச்சீசு 1968 மற்றும் 1969 ஆம் ஆண்டுகளுக்கிடையில் இந்தியாவில் ஒரு வங்காள முசுலிம் குடும்பத்தில் பிறந்தார். இவரது தந்தை கனிசைல் அப்துல் லத்தீப் என்பவராவார். 1988 ஆம் ஆண்டில் இவர் தனது உயர்நிலைப் பள்ளிச் சான்றிதழைப் பெற்றார், பின்னர் அசுமா பேகத்தை மணந்தார்.

தொழில்
------

அப்துல் அச்சீசு அரசியலில் ஈடுபடுவதற்கு முன்பு தொழிலதிபராக தனது வாழ்க்கையைத் தொடங்கினார். 2021 ஆம் ஆண்டு நடைபெற்ற அசாம் சட்டமன்றத் தேர்தலில் வெற்றி பெற்றார், அதில் இவர் அகில இந்திய ஐக்கிய சனநாயக முன்னணி கட்சியை பதர்பூர் சட்டமன்றத் தொகுதியைப் பிரதிநிதித்துவப்படுத்தினார்.

மேற்கோள்கள்
-----------

1. ↑  Desk, Sentinel Digital (2021-03-29). "Abdul Aziz from Badarpur: Early Life, Controversy & Political Career - Sentinelassam" (in en). .
2. ↑  "Abdul Aziz | Assam Assembly Election Results Live, Candidates News, Videos, Photos". .
3. ↑  "Chief Electoral Officer, Assam". .
**ஜார்ஜ் ஜேக்கப் ஹோலியோக்** (George Jacob Holyoake 13 ஏப்பிரல் 1817–22 சனவரி 1906) என்பவர் பிரிட்டானிய செக்குலரிசக் கொள்கையாளர், கூட்டுறவு இயக்கத்தை ஊக்குவித்தவர், மற்றும் இதழாசிரியர் ஆவார். அரசியல், சமூகத் தளங்களில் முனைப்பாகச் செயல்பட்டார். முதன் முதலாக செக்குலரிசம் என்னும் ஆங்கிலச் சொல்லை உருவாக்கி அறிமுகப்படுத்தி நடைமுறைக்குக் கொண்டு வந்தார். 
ஹோலியோக் வரையறுத்த செக்குலரிசம் என்பது ஒரு நடைமுறைக் கோட்பாடு ஆகும். அதன்படி அரசுக்கும் சமயத்திற்கும் தொடர்பு இருக்கக் கூடாது; கல்விக்கும் சமயத்திற்கும் தொடர்பு இருக்கக் கூடாது. இக்கருத்துகளை ஹோலியோக் வலியுறுத்தினார்.

1846 முதல் 1861 வரை ரீசனர் என்னும் பெயரில் சமயத்தைப் புறக்கணிக்கும் செய்தித்தாள் ஒன்றை நடத்திவந்தார்.
தொழிலாளர்களுக்காகக் கூட்டுறவு இயக்கத்தை முன்னெடுத்தார். இதற்கான கூட்டுறவு இதழ் 'தி இங்கிலீஷ் லீடர்' நடத்தி வந்தார்.(1864-1867). சோசலிசவாதி ராபர்ட்டு ஓவன்சின் கொள்கைகளைப் படித்துப் பின்பற்றினார். பிரஞ்சு மெய்யியலாளர் ஆகத்து கோம்டின் தத்துவங்களிலும் கோட்பாடுகளிலும் பற்றுக் கொண்டார். சார்லஸ் பிராட்லா, அன்னி பெசண்ட் அம்மையார் ஆகியோருடன் இணைந்து செயலாற்றினார்.

எழுதிய நூல்கள்
--------------

* Reasoner (30 volumes)
* History of Co-operation in England
* Self Help one hundred years ago
* The co-operative movement of today
* Sixty years of an Agitator's Life
* Things worth remembering

மேற்கோள்
--------

 பரணிடப்பட்டது 2015-06-01 at the வந்தவழி இயந்திரம்
**பாரம்பரிய போக்குவரத்து அருங்காட்சியகம்** (Heritage Transport Museum, Gurgaon) மனித போக்குவரத்து வரலாற்றைக் கூறுகின்ற இந்தியாவின் முக்கிய அருங்காட்சியகமாகும். இது அரியானா மாநிலத்தின் நுக் மாவட்டத்தில் உள்ள தௌரு நகரத்தில் அமைந்துள்ளது.  இங்குள்ள சேகரிப்பு இந்தியாவில் போக்குவரத்து வளர்ச்சியில் கவனம் செலுத்துகிறது.  3.01 ஏக்கரில் அமைந்துள்ள இவ்வருங்காட்சியகத்தில் 95,000 சதுர அடியில் கண்காட்சி அரங்குகள் உள்ளன.  2013 ஆம் ஆண்டில் திறக்கப்பட்டபோது இந்தியாவின் மிகப்பெரிய தனியார் அருங்காட்சியகமாக இந்த அருங்காட்சியகம் மாறியது.

அமைப்பு
-------

அருங்காட்சியகம் பன்னிரண்டு சேகரிப்புகளால் அமைக்கப்பட்டுள்ளது: 

* மோட்டார் வாகனம் காட்சிக்கூடம்
* முன் இயந்திரமயமாக்கப்படுவதற்கு முன்னரான போக்குவரத்து
* கனரக இயந்திரமயமாக்கப்பட்ட போக்குவரத்து
* இரயில்வே
* விமான போக்குவரத்து
* கிராமப்புற போக்குவரத்து
* இரு சக்கர வாகனங்கள்
* போக்குவரத்தில் சேகரிக்கக்கூடிய இந்திய பொம்மைகள்
* வரலாற்றுத் தொகுப்புகள்
* கடல்சார் காட்சியகங்கள்
* சமகால கலைக்கூடம்
* பழங்குடி கலை

மேற்கோள்கள்
-----------

1. 1 2  "Heritage Transport Museum Manesar Gurgaon". .
2. 1 2  "Heritage Transport Museum". .
3. ↑  "Heritage Transport Museum: a museum with a difference". .

புற இணைப்புகள்
--------------

* புகைப்படங்கள்"Heritage Transport Museum, Gurgaon: The place to be". Team BHP. .  குழு BHP.
**செம்ஸ்போர்டு பிரபு** (1st Viscount Chelmsford), (12 ஆகஸ்டு 1868 – 1 ஏப்ரல் 1933) பிரித்தானியப் பேரரசின் அரசியல்வாதியும், பிரித்தானிய காலனி ஆதிக்க நாடுகளின் ஆளுநரும் ஆவார்.

செம்ஸ்போர்டு ஆஸ்திரேலியாவின் குயின்ஸ்லாந்து மாகாணத்தின் ஆளுநராகவும், (1905 - 1909), நியூ சௌத் வேல்ஸ் மாகாண ஆளுநராகவும் (1909 – 1913), முதல் உலகப் போருக்குப் பின்னர் 29 பிப்ரவரி 1916ல் கோமறை மன்ற உறுப்பினராக பணியாற்றியவர். பின்னர் பிரித்தானிய இந்தியாவில் 1916 முதல் 1921 முடிய வைஸ்ராயாக பணியாற்றியவர்.

1919ல் வைஸ்ராய் செம்ஸ்போர்டு, மாண்டேகுவுடன் இணைந்து அறிவித்த மாண்டேகு-செம்ஸ்போர்டு சீர்திருத்தங்களால் நன்கு அறியப்பட்டவர்.

இவரது சீர்திருத்தங்களின் படி, இந்தியர்களுக்கு அரசியலில் படிப்படியாக பொறுப்புகள் வழங்கப்பட்டது. கிறித்தவர்கள், இசுலாமியர்கள், சீக்கியர்கள், ஆங்கிலோ இந்தியர்களுக்கு அரசுப் பதவிகளில் இட ஒதுக்கீடு வழங்கப்பட்டது.

பின்னணி
-------

இந்திய விடுதலைப் போராட்டங்களை அடக்க வேண்டி, இந்திய வைஸ்ராய் செம்ஸ்போர்டு மார்ச், 1919ல் ரௌலட் சட்டத்தை கொண்டு வந்தார். இச்சட்டப்படி, எவரையும் ஆதாரம் அல்லது விசாராணையின்றி கைது செய்த் சிறையில் அடைக்க முடியும் என்பதால், இச்சட்டத்திற்கு எதிராக இந்தியா முழுவதும் ஒத்துழையாமை இயக்கம் நடைபெற்றது.

ரௌலட் சட்டதிற்கு எதிராக அமிர்தசரஸ் நகரத்தின் ஜாலியன்வாலா பாக் எனும் தோட்டத்தில் 13 ஏப்ரல் 1919ல் கூடிய மக்களை, ரெசினால்டு டையர் தலைமையிலான ஆங்கிலேயப் படைகள் சுட்டதில், 379 மக்கள் படுகொலை செய்யப்பட்டனர்.

செம்ஸ்போர்டு ஓய்வு பெறுவதற்கு முன்னர், ஆஸ்திரேலியாவின் நியூ சௌத் வேல்ஸ் மாகாணத்தின் பிரித்தானியப் பேரரசின் தலைமை முகவராக பணியாற்றினார்.

இதனையும் காண்க
--------------

* மாண்டேகு-செம்ஸ்போர்டு சீர்திருத்தங்கள்
* இந்தியத் தலைமை ஆளுநர்கள் மற்றும் வைஸ்ராய்களின் பட்டியல்
* கோமறை மன்றம்

மேற்கோள்கள்
-----------

1. ↑  Frederic John Napier Thesiger, 1st Viscount Chelmsford
2. ↑  Frederic Thesiger, 1st Viscount Chelmsford
3. ↑  "Chelmsford, third Baron (1868–1933)". Australian Dictionary of Biography.. பார்த்த நாள்: 11 July 2010.

வெளி இணைப்புகள்
---------------

விக்கிமீடியா பொதுவகத்தில்,  
 ***Frederic Thesiger, 1st Viscount Chelmsford***   
என்பதின் ஊடகங்கள் உள்ளன. 

* ஹன்சார்ட் 1803–2005: contributions in Parliament by the Viscount Chelmsford
* யூடியூபில் Gandhi film – Lord Chelmsford scene
ஒரு எண்ணெயின் **அனிலீன் புள்ளியானது** அனிலின் சம அளவுகளில் இருக்கும் குறைந்தபட்ச வெப்பநிலை மற்றும் உயவு எண்ணெய்களுடன் கலக்கக்கூடிய வெப்பநிலையாக வரையறுக்கப்படுகிறது. ( C  
6H  
5NH  
2</br> C  
6H  
5NH  
2</br> C  
6H  
5NH  
2</br> C  
6H  
5NH  
2 )  

இந்த மதிப்பானது எண்ணெயில் உள்ள அரோமேடிக் சேர்மங்களின் உள்ளடக்கத்திற்கான தோராயத்தை அளிக்கிறது,  அனிலின் சேர்மத்தின் கலக்கும் தன்மையால், இது ஒரு அரோமேடிக் சேர்ம எண்ணெயில் ஒத்த (அதாவது அரோமேடிக்) சேர்மங்கள் இருப்பதைக் குறிக்கிறது. அனிலின் புள்ளி குறைவாக இருப்பதால், எண்ணெயில் உள்ள அரோமேடிக் சேர்மங்களின் உள்ளடக்கம் அதிகமாகும்.

பெரும்பாலும் நிறைவுற்ற ஐதரோகார்பன்கள் (அதாவது அல்கேன்கள், பாரஃபின்கள்) அல்லது நிறைவுறா சேர்மங்கள் (பெரும்பாலும் அரோமேடிக் சேர்மங்கள்) கொண்ட எண்ணெய்களின் நறுமணத் தன்மைக்கு அனிலின் புள்ளி ஒரு நியாயமான பதிலியாக செயல்படுகிறது. எண்ணெயின் குறிப்பிடத்தக்க வேதிச் செயல்பாடுகள் (குளோரினேற்றம், சல்போனேற்றம், முதலியன) செயல்பட்ட எண்ணெயின் கரைப்புத்தன்மையில் ஏற்படும் மாற்றங்கள் காரணமாக அளவீட்டில் தலையிடலாம்.

எண்ணெயுடன் தொடர்பு கொள்ளும் எலாஸ்டோமர்களை (ரப்பர் கலவைகள்) ஒரு எண்ணெய் சேதப்படுத்தும் என்பதை அனிலின் புள்ளி குறிக்கிறது.

அனிலின் புள்ளியை தீர்மானித்தல்
------------------------------

அனிலின் மற்றும் எண்ணெயின் சம அளவுகள் ஒரு சோதனைக் குழாயில் தொடர்ந்து நன்கு கலக்கப்பட்டு, இரண்டும் ஒரே மாதிரியான கரைசலில் இணையும் வரை சூடாக்கப்படுகிறது. வெப்பம் நிறுத்தப்பட்டு, குழாய் குளிர்விக்க அனுமதிக்கப்படுகிறது. இரண்டு கட்டங்களும் பிரிந்து செல்லும் வெப்பநிலை அனிலின் புள்ளியாக பதிவு செய்யப்படுகிறது.

மேற்கோள்கள்
-----------

1. ↑   *Handbook of Petroleum Processing*.
2. 1 2 3  "Aniline point test | Schlumberger Oilfield glossary". .
குரிட் கட்மேன் தன் மகனுடன் 
**குரிட் கட்மேன்** (*Gurit Kadman*, எபிரேயம்: גורית קדמן‎; 2 மார்ச் 1897 - 27 மார்ச் 1987) ஒரு இசுரேலிய நாட்டுப்புற நடனப் பயிற்றுவிப்பாளரும், நாட்டுப்புற நடன அமைப்பாளரும் ஆவார். இவர் இசுரேலிய நாட்டுப்புற நடனத்தின் தாயாகக் கருதப்பட்டுக் கொண்டாடப்படுகிறார்.

வாழ்க்கைக் குறிப்பு
-------------------

**கெர்ட்ரூட் (கெர்ட்) லோவென்சுட்டீன்** (பின்னர் குரிட் காட்மேன்) என்ற இயற்பெயரைக் கொண்ட இவர், செருமனியின் லைப்சிக்கில் ஒரு யூதக் குடும்பத்தில் பிறந்தார். இவரது குடும்பத்தின் பின்னணி பிராகாவிலிருந்து வேர் பரப்பியிருந்தது. இளமைப் பருவத்தில், இவர் *வாண்டர்வோகல்* என்ற செருமானிய இளைஞர் இயக்கத்தில் சேர்ந்து தீவிரமாக செயல்பட்டு வந்தார்.

1919 ஆம் ஆண்டில், இவர் லியோ காஃப்மேனை மணந்தார். இத்தம்பதியினர் யூதர்களுக்கான புளூ வெயிசு சியோனிச இளைஞர் இயக்கத்தில் சேர்ந்து பணியாற்றினர். அத்துடன் பாலத்தீனத்தில் குடிபெயர்ந்து வாழும் சமூக இனக்குழு வாழ்க்கை முறைக்காக வேளாண்மைப் பயிற்சிகளையும் அதன்கீழ் மேற்கொண்டனர். இவர்கள் இசுரேலிற்குச் செல்வதற்கு முன்பாக ரபாயெல் என்ற மகன் பிறந்தார்.

1920 ஆம் ஆண்டில், கட்டளைப் பலத்தீனத்திற்கு குடிபெயர்ந்தனர். முதலில் அடேராவுக்கு அருகில் அமைக்கப்பட்ட, எஃப்ட்சிபா என்ற குடியிருப்பை நிறுவியவர்களில் இத்தம்பதியரும் ஒருவர். இங்கு அவர்களின் மற்றொரு மகனான அம்னோன் பிறந்தார். பின்னர் செசுரீல் பள்ளத்தாக்கில் அமைக்கப்பட்ட இடத்தில் நிரந்தரமாகக் குடியேறினர். அவர்கள் குடும்பப் பெயரை காட்மேன் என்றும் முதற்பெயரை கெர்ட்டிலிருந்து குரிட் என்றும் மாற்றிக் கொண்டனர்.

1925 ஆம் ஆண்டில், அவர் தனது கணவருடன் ஆஸ்திரியாவில் ஒரு கல்விப் பணியில் சேர்ந்தார். அங்கே அவர்களின் மகள் அயலா பிறந்தார். அந்த கல்விப்பணி முடிந்து அவர்கள் திரும்பியதும், ஹிஸ்டாட்ரட் என்ற தேசிய தொழிற்சங்க மையத்தில் லியோ வேலை செய்தார். 1931 ஆம் ஆண்டில், அவர்கள் குடும்பம் கிபூட்ஸை விட்டு வெளியேறி டெல் அவிவ் நகரத்திற்கு குடியேறியது.

விருதுகளும் பெருமைகளும்
-----------------------

* 1981 இல், நடனத்திற்காக இசுரேல் அரசால் மாநிலத்தின் மிக உயர்ந்த பண்பாட்டுப் பெருமையாக கருதப்படும் இசுரேல் பரிசைப் பெற்றார்.

வெளியீடுகள்
-----------

* ஆம் ரோக்கெட் ("ஒரு நடன மக்கள்"), 1964
* இஸ்ரேல் இன நடனம், 1982

மேற்கோள்கள்
-----------

1. ↑  Kaschl, Elke (2003). *Dance and authenticity in Israel and Palestine: performing the nation*. Social, economic and political studies of the Middle East and Asia. **89**. Leiden, The Netherlands: Brill. பக். 48. பன்னாட்டுத் தரப்புத்தக எண்:90-04-13238-4. .
2. ↑  "Gurit Kadman". Phantom Ranch இம் மூலத்தில் இருந்து 2007-09-27 அன்று. பரணிடப்பட்டது.. .
3. ↑  "Israel Prize recipients in 1981 (in Hebrew)". Israel Prize Official Site. .

வெளி இணைப்புகள்
---------------

* குரிட் காட்மேனின் அனைத்து நடனங்களின் விவரங்கள்

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* France
* BnF data
* ஜெர்மனி
* Israel
* United States
* நெதர்லாந்து

 |
| கலைஞர் | 
* MusicBrainz

 |
| மக்கள் | 
* Deutsche Biographie

 |
இந்தக் கட்டுரை botanical herbs பற்றியது.  culinary and other herbs, Herb என்பதைப் பாருங்கள்.
*Trientalis latifolia* (Broadleaf Starflower) is a perennial herbaceous plant of the ground layer of forests in western North America.
**குட்டை புதர் செடிகள்** அல்லது குறுஞ்செடிகள் தரைக்கு மேல் தண்டுடன் கூடிய சிறிய செடி வகை ஆகும். இது ஓராண்டு, ஈராண்டுகள், மற்றும் பல்லாண்டுகள்வாழக்கூடிய தாவர வகயை சார்ந்தது.

ஓராண்டு வழக்கூடிய குறுஞ்செடியானது, ஓராண்டுக்குள் வள்ர்ந்து, பூத்து, காய்த்து, கனிகளை உருவாக்கி, செடியானது இறந்துவிடும்.குறுஞ்செடி மீண்டும் விதையில் இருந்து முளைக்க தொடங்கும். .

ஈராண்டு மற்றும் பல்லாண்டு வாழக்கூடிய குறுஞ்செடியானது ஆதன் ஆயுட்காலம் முடிந்ததும் தாவரத்தின் ஒரு பகுதியானது தரைக்கு கீழ் பதுதியிலோ அல்லது தரையை ஒட்டிய பகுதியிலோ வாழும். 
**ஈராண்டு தாவரங்கள்** தனது இரண்டாம் ஆண்டு பூத்து காய்த்து மடியும். புதிய தாவரமானது தரையை ஒட்டிய அல்லது தரைக்கு கீழ் உள்ள உயிருள்ள தாவரபகுதில் இருந்து முளைக்க தொடங்கும்.அவையாவன வேர், தண்டுcaudex தரையை ஒட்டிய தடித்த தண்டு பகுதி,அல்லது பலவகையான தரைகீழ்தண்டுகள்,முறையே கிழங்குகள், தரைகீழ்தண்டுகள், வேர்தண்டுகள் மற்றும்வேர்கிழங்குகள்.
ஈராண்டு வாழக்கூடிய குட்டைசெடிகளுக்கு உதாரண்ம் கேரட், பார்ஷ்னிப் மற்றும் common ராக்வோர்ட்; பல்லாண்டு வாழும் குட்டை செடிகளுக்கு உதாரணம் உருளை கிழங்கு, பியோனி (பெரிய வெளிர்ச் சிவப்பு மலர்கள் கொண்ட தோட்டச் செடி), ஹோஸ்டா, புதினா, சில புல் வகைகள்.

வேகமாக வளரும் குட்டைச்செடிகள் (குறிப்பாக ஓராண்டுத்தாரம்) pioneers, சில குட்டை தாவரம் பெரிதாக வளரகூடியவை*மியூசா* வாழைமரம் இவ்வகையில் அடங்கும்.
பல்லாண்டு வாழும் சில குட்டை தாவரம் இரண்டாம்நிலை வேரில், வளர்ச்சி வளையத்தை உருவாக்குவதை கொண்டு அதன் வயது தீர்மானிக்கபடுகின்றன், இம்முறைக்கு ஹெர்ப்குரோனாலஜி herbchronology என்று பெயர்.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Tetrosomus|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

***டெட்ரோசோமசு*** (*Tetrosomus*) என்பது இந்தியப் பெருங்கடல் மற்றும் மேற்கு பசிபிக் பெருங்கடல்களில் காணப்படும் கடமாடு மீன் பேரினமாகும்.

சிற்றினங்கள்
------------

இந்த பேரினத்தில் தற்போது நான்கு அங்கீகரிக்கப்பட்ட சிற்றினங்கள் உள்ளன.

* *டெட்ரோசோமசு கான்கேடெனேடசு* (பிளாச், 1785) (முக்கோண கடமாடு மீன்)
* *டெட்ரோசோமசு கிபோசசு* (லின்னேயஸ், 1758 ) (ஒட்டக மாட்டு மீன்)
* *டெட்ரோசோமசு ரீபப்ளிகே* (விட்லி, 1930) (சின்ன முள் ஆமை மீன்)
* *டெட்ரோசோமசு இசுடெலிபர்* (பிளாச் & செனீடர், 1801)

மேற்கோள்கள்
-----------

1. ↑  Matsuura, K. (2014): Taxonomy and systematics of tetraodontiform fishes: a review focusing primarily on progress in the period from 1980 to 2014. *Ichthyological Research, 62 (1): 72-113.*
2. ↑   EOL.org

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q82851
* விக்கியினங்கள்: Tetrosomus
* AFD: Tetrosomus
* BOLD: 3872
* GBIF: 2408160
* iNaturalist: 92458
* IRMNG: 1315188
* ITIS: 173280
* என்.சி.பி.ஐ: 245708
* uBio: 4366768
* WoRMS: 206876

 |
ஐசக் கிளெய்மன்
**ஐசக் பென்சியோனோவிச் கிளெய்மன்** (*Isaac Bentsionovich Kleiman*, உருசியம்: Исаак Бенционович Клейман, 11 சனவரி 1921 – 13 பெப்ரவரி 2012), உக்ரைனிய சோவியத் தொல்பொருள் நிபுணர் ஆவார்.

வாழ்க்கைக் குறிப்பு
-------------------

இவர் லெனின்கிராட் பீரங்கிப் பள்ளியில் 1939 முதல் 1941 வரை படித்தார். பெரும் தேசபக்திப் போரில் பங்காற்றினார். பிறகு, ஒடெசா\_பல்கலைக்கழகத்தின் வரலாற்று பீடத்தில் 1952 இல் பட்டம் பெற்றார்.

பழங்காலத் தொல்லியல், குறிப்பாக வடக்கு கருங்கடல் மேற்குப் பகுதியில், டெனிசுடர் வாயில் உள்ள பண்டைய நகரமான டைராசு இவரது ஆர்வமுள்ள துறையாகும். சுமார் 100 அறிவியல் கட்டுரைகளை வெளியிட்டார்.

1963 முதல் 1988 வரை பண்டைய மற்றும் இடைக்கால டிரா பெல்கோரோட் அகழ்வாராய்ச்சிக்கான தொல்பொருள் ஆய்வின் தலைவராகவும், துணைத் தலைவராகவும் பணியாற்றினார். வடமேற்குக் கருங்கடல் பகுதியில் மற்ற தொல்பொருள் ஆய்வுகளிலும் பங்கேற்றார்.

இவர் ஒடேசா தொல்பொருள் அருங்காட்சியகத்தில், உக்ரைனின் தேசிய அறிவியல் அகாதமியில் பணியாற்றினார். பல ஆண்டுகளாக பண்டைய தொல்பொருள் அருங்காட்சியகத் துறையின் தலைவராக இருந்தார்.

வெளி இணைப்புகள்
---------------

* ஐசக் பி. கிளெய்மன் at Find a Grave

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* நார்வே
* United States

 |
**அமிதவ நந்தி** (*Amitava Nandy*) இந்தியாவைச் சேர்ந்த ஓர் அரசியல்வாதியாவார். 1943 ஆம் ஆண்டு மார்ச்சு மாதம் 12 ஆம் தேதியன்று இவர் பிறந்தார். இந்தியாவின் 14 ஆவது மக்களவையில் உறுப்பினராக இருந்தார். மேற்கு வங்காளத்தின் டம் டம் தொகுதியை பிரதிநிதித்துவப்படுத்தினார். மேற்கு வங்காள மாநிலத்தின் அரசியலில் இந்தியப் பொதுவுடைமைக் கட்சியின் மார்க்சிய பிரிவு உறுப்பினராகச் செயல்பட்டார். தனது பதவிக் காலத்தில் வெற்றிகரமாக செயல்பட்ட நாடாளுமன்ற உறுப்பினர்களில் ஒருவராக இருந்தார்.

அமிதவ நந்தி ஒவ்வோர் ஆண்டும் அமர் எகுசே பிப்ரவரி' (அழியாத பிப்ரவரி 21) நினைவாக முன்முயற்சிகளை எடுத்தார். அரசியல் சதியின் விளைவாக ஒரு காலத்தில் பிரிக்கப்பட்ட இரண்டு 'வங்காளங்களுக்கு' இடையே கலாச்சார ஒற்றுமையை மேம்படுத்த முயற்சித்தார். 2014 ஆம் ஆண்டு ஆகத்து மாதம் 15 ஆம் தேதியன்று அமிதவ நந்தி புற்றுநோயால் இறந்தார்.

அமிதவ நந்தியின் மனைவி இல நந்தி பிதான்நகர் நகராட்சியின் முன்னாள் நகர்மன்ற குழு உறுப்பினராக இருந்தார்.

மேற்கோள்கள்
-----------

1. ↑  "Former MP Amitava Nandy dead - IBNLive". Ibnlive.in.com. 2014-06-13 இம் மூலத்தில் இருந்து 2014-08-16 அன்று. பரணிடப்பட்டது... பார்த்த நாள்: 2014-08-15.

புற இணைப்புகள்
--------------

* Official biographical sketch in Parliament of India website
**எய்சேபியோ** , (Eusébio da Silva Ferreira; 25 சனவரி 1942 – 5 சனவரி 2014) , மொசாம்பிக்கில் பிறந்த போர்த்துகீசிய கால்பந்து வீரர். கால்பந்து வரலாற்றில் ஒரு சகாப்தம் என்று அறியப்பட்டார் .

தொழில்முறை போட்டிகள்
--------------------

ஆப்ரிக்க நாடான மொசாம்பிக், போர்ச்சுகலின் ஆதிக்கத்தின் கீழ் இருந்த காலப்பகுதியில், அவர் போர்த்துகல் அணிக்காக விளையாட தேர்ந்தெடுக்கப்பட்டார்.சுமார் பத்தாயிரம் டாலர்கள் அளவுக்கு பணம் கொடுத்து தமது அணிக்காக விளையாட ஃபென்ஃபிகா அணி அவரை ஒப்பந்தம் செய்தது. போர்ச்சுகல் அணிக்காக 64 போட்டிகளில் விளையாடிய அவர் அந்நாட்டுக்காக 41 கோல்களை அடித்துள்ளார்.

போர்ச்சுகலில் உள்ள பென்பிகா விளையாட்டரங்கத்தின் வெளியே வைக்கப்பட்டுள்ள எய்சேபியோவின் சிலை

| போர்த்துகல் அணிக்காக |
| --- |
| வருடம் | தோற்றங்கள் | கோல்கள் |
|
| 1961 | 2 | 1 |
| 1962 | 5 | 2 |
| 1963 | 1 | 0 |
| 1964 | 6 | 4 |
| 1965 | 7 | 7 |
| 1966 | 12 | 12 |
| 1967 | 6 | 3 |
| 1968 | 2 | 1 |
| 1969 | 4 | 2 |
| 1970 | 1 | 0 |
| 1971 | 5 | 2 |
| 1972 | 9 | 4 |
| 1973 | 4 | 3 |
| மொத்தம் | 64 | 41 |

சிறப்புகள்
----------

1962 ஆம் ஆண்டு ஃபென்ஃபிகா அணி ஐரோப்பிய கால்பந்து கோப்பையை வென்றதில் அவரது பங்களிப்பு மிகப்பெரியது. இவர் 1966 ஆம் ஆண்டு உலகக் கோப்பை கால்பந்துப் போட்டியில் மிக அதிக அளவில் கோல்களை அடித்த வீரர் என்கிற பெருமையைப் பெற்றவர் .தனது கால்பந்து வாழ்க்கையில் தொழில்முறை ரீதியில் அவர் விளையாடிய 745 போட்டிகளில் அவர் 733 கோல்களை அடித்துள்ளார். காலில் சக்கரத்தைக் கட்டிக் கொண்டு ஓடுபவர், கறுஞ்சிறுத்தை என்று அவர் வெகுவாகப் புகழப்பட்டார் .

இறப்பு
------

இதயம் மற்றும் நுரையீரல் நோயினால் பாதிக்கப்பட்டிருந்த அவர் , தனது 71 ஆவது வயதில் சனவரி 5 , 2014இல் காலமானார். அவரது மரணத்தை முன்னிட்டு போர்த்துகல் நாட்டு அரசு மூன்று நாள் அரசுமுறை துக்கம் அறிவித்தது.

மேற்கோள்கள்
-----------

1. ↑  Pierrend, José Luis (29 October 2005). "Eusébio Ferreira da Silva – Goals in International Matches". Rec.Sport.Soccer Statistics Foundation.. பார்த்த நாள்: 10 March 2009.
2. ↑  Stokkermans, Karel (30 January 2000). "IFFHS' Century Elections". Rec.Sport.Soccer Statistics Foundation.. பார்த்த நாள்: 10 March 2009.
3. ↑  "Eusebio: Portugal football legend dies aged 71". BBC Sport. 5 January 2014.. பார்த்த நாள்: 5 January 2014.
4. 1 2 3  "கறுஞ்சிறுத்தைக்கு' கால்பந்து உலகம் அஞ்சலி". பிபிசி. 06 சனவரி 2014.. பார்த்த நாள்: 15 சனவரி 2014.
5. ↑  Eusébio Ferreira da Silva – Goals in International Matches. Rsssf.com (2005-10-29). பார்த்த நாள் 2011-05-08.
6. ↑  "கால்பந்து உலகில் ஆளுமை செலுத்திய 'கறுஞ்சிறுத்தை'". பிபிசி. 06 சனவரி 2014.. பார்த்த நாள்: 15 சனவரி 2014.